Diari Oficial de la Generalitat Valenciana


Sumari del DOGV 7027, del 20-05-2013 (2013/4934)

RESOLUCIÓ de 8 de maig de 2013, del director de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança per a l'any 2013 les ajudes per a la primera instal·lació de jóvens agricultors i per a la modernització de les explotacions agràries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4934


Data del document
:   08-05-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública
    * modernització de l'explotació agrària
    * pla de desenvolupament agrícola
    * competitivitat
    * jove agricultor
    * suport econòmic
    * subsidi d'instal·lació
    * ajuda a la modernització
    * ajuda a l'agricultura
    * agricultor

RESOLUCIÓ de 8 de maig de 2013, del director de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança per a l'any 2013 les ajudes per a la primera instal·lació de jóvens agricultors i per a la modernització de les explotacions agràries. [2013/4934]  
L'Orde de 25 de març de 2008, de la Conselleria d'Agricultura, Pesca i Alimentació (DOCV 5736, 07.04.2008), modificada per l'Orde de la Conselleria d'Agricultura, Pesca i Alimentació, de 2 de novembre de 2009 (DOCV 6137, 04.11.2009) i per l'Orde 42/2010, de 19 de novembre, de la mencionada conselleria (DOCV 6408, 30.11.2010) aprova les bases reguladores de les subvencions en matèria de modernització d'explotacions i de primera instal·lació de jóvens en el marc del Programa de Desenrotllament Rural de la Comunitat Valenciana 2007 2013 i establix, en l'article 26, que les quanties totals màximes d'estes ajudes es faran públiques anualment mitjançant una resolució del director de l'Agència Valenciana de Foment i Garantia Agrària publicada en el Diari Oficial de la Comunitat Valenciana, d'acord amb els Pressupostos de la Generalitat corresponents a cada exercici pressupostari.  
  
L'article 23.2 de la Llei 38/2003, de 17 de novembre, General de Subvencions, i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat exigixen la publicació de les línies de subvenció que financen i l'import global màxim destinat a les subvencions públiques.   
  
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV 5344, 12.09.2006) i a proposta del director general de Producció Agrària i Ramaderia, resolc:  
  
Apartat primer  
1. Les subvencions per a la modernització d'explotacions agràries estan enquadrades en la mesura 121.1 de l'Eix 1 de les ajudes al desenrotllament rural que finança el Fons Europeu Agrícola de Desenrotllament Rural (FEADER) establit en el Reglament (CE) núm. 1698/2005 en l'àmbit de la Comunitat Valenciana i que s'enquadren en la mesura i eix esmentats del Programa de Desenrotllament Rural de la Comunitat Valenciana 2007-2013. El pagament d'estes es farà a càrrec de la línia de subvenció SE833000 del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 7.540.000 euros distribuïts en les anualitats següents:  
Anualitat 2013: 100.000 euros  
Anualitat 2014: 7.440.000 euros  
En el finançament de les ajudes per a la modernització de les explotacions agràries participa el FEADER, el Ministeri d'Agricultura, Alimentació i Medi Ambient i la Generalitat en els percentatges que es determinen en el Pla Financer del Programa de Desenrotllament Rural de la Comunitat Valenciana 2007-2013 vigent.  
2. Les subvencions per a la primera instal·lació de jóvens agricultors estan enquadrades en la mesura 112 de l'Eix 1 de les ajudes al desenrotllament rural que finança el Fons Europeu Agrícola de Desenrotllament Rural (FEADER) establit en el Reglament (CE) núm. 1698/2005 en l'àmbit de la Comunitat Valenciana i que s'enquadren en la mesura i eix esmentats del Programa de Desenrotllament Rural de la Comunitat Valenciana 2007-2013. El pagament d'estes es farà a càrrec de la línia de subvenció SE833000 del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 4.700.000 euros distribuïts en les anualitats següents :  
Anualitat 2013: 50.000 euros  
Anualitat 2014: 4.650.000 euros  
En el finançament de les ajudes per a la primera instal·lació de jóvens agricultors participa el FEADER, el Ministeri d'Agricultura, Alimentació i Medi Ambient i la Generalitat en els percentatges que es determinen en el Pla Financer del Programa de Desenrotllament Rural de la Comunitat Valenciana 2007-2013 vigent.  
3. La concessió de les ajudes convocades s'efectuarà per mitjà d'un règim de concurrència competitiva i, en el cas que l'import total sol·licitat siga superior a l'import global màxim establit per a cada mesura, s'aplicaran els criteris de prioritat establits en els punts 7 i 8 de l'article 18 de la mencionada Orde de 25 de març de 2008, modificada per l'Orde de 2 de novembre de 2009 i per l'Orde 42/2010, de 19 de novembre, per la qual s'aproven les bases reguladores d'estes.  
  
  
Apartat segon  
1. Estes ajudes, finançades pel FEADER, són compatibles amb la política comunitària de la competència en virtut de l'article 88 del Reglament (CE) núm. 1698/2005, en la seua nova redacció feta pel Reglament (CE) núm. 74/2009, segons el qual els articles 107,108 i 109 del Tractat, relatius a les ajudes atorgades pels estats, no seran aplicables als pagaments efectuats pels esmentats estats de conformitat amb el Reglament (CE) núm. 1698/2005 i dins de l'àmbit d'aplicació de l'article 42 del Tractat (antic 36).  
2. Atés que estes ajudes estan cofinançades pel FEADER, d'acord amb l'article 70.7 del Reglament (CE) núm. 1698/2005, no poden cofinançar-se per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
  
3. D'acord amb l'apartat 4 de l'article 7 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present resolució no necessita la seua notificació a la Comissió Europea perquè no complix tots els requisits de l'apartat 1 de l'article 107 del Tractat de Funcionament de la Unió Europea (TFUE) i estar cofinançades pel FEADER i integrades en el PDR-CV 2007-2013.  
  
Apartat tercer  
Obrir un nou termini de presentació de sol·licituds de dos dies hàbils a partir de l'endemà de la publicació de la present convocatòria, atés que el termini de presentació de sol·licituds establit en l'article 18 de l'Orde de 25 de març de 2008, modificada per l'Orde de 2 de novembre de 2009 i per l'Orde 42/2010, de 19 de novembre, va ser des del dia 1 fins al 30 de novembre de 2012, ambdós inclosos.  
  
  
Apartat quart  
Amb relació a la publicació d'informació sobre els beneficiaris, s'informa:  
Que de conformitat amb l'article 4 del Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) 1290/2005, del Consell, en què es referix a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els dits reglaments i podran ser tractats per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i autorització expressa a l'Agència Valenciana de Foment i Garantia Agrària per a l'arreplega, la incorporació als respectius fitxers i el tractament de les dites dades personals, així com per a la seua conservació durant els terminis previstos en les disposicions aplicables.  
  
Apartat quint  
Esta resolució posa fi a la via administrativa i en contra pot interposar-se potestativament recurs de reposició davant del secretari autonòmic d'Agricultura, Pesca, Alimentació i Aigua, com a director de l'Agència Valenciana de Foment i Garantia Agrària, en el termini d'un mes, comptador des de l'endemà de la seua publicació, o impugnar-se directament davant dels jutjats contenciosos administratius, en el termini de dos mesos, des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i amb els articles 8.3, 25.1, i 46.1 de la Llei de la Jurisdicció Contenciosa Administrativa.   
  
  
València, 8 de maig de 2013.- El director de l'Agència Valenciana de Foment i Garantia Agrària: Joaquín Vañó Gironés.